
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1329 

11 Οκτωβρίου 2002 


ΑΠΟΦΑΣΕΙ Σ 

Αριθ. 24/9933/011.3 

Κατάρτιση Κανονισμού εκποίησης υλικών των Ελληνικών 
Ταχυδρομείων (ΕΛΤΑ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΩΝ ΕΛΛΗΝΙΚΩΝ ΤΑΧΥΔΡΟΜΕΙΩΝ 
(Συνεδρίαση 1159/3.10.2002, θέμα 6ο) 

Αφού έλαβε υπόψη: 

α) το άρθρο 26 παραγρ. 2Θ του Ν. 2668/1998 (ΦΕΚ 
282/Α718.12.1998), 

β) το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, 

γ) την 9263/30.9.2002 εισήγηση της Δ/νσης Προμηθει¬ 
ών, τη σχετική προφορική εισήγηση του Διευθύνοντος 
Συμβούλου καθώς και τις απόψεις του Προέδρου και των 
μελών του, ύστερα από συζήτηση, αποφάσισε: 

Την έγκριση του επισυναπτόμενου Κανονισμού Εκποίη¬ 
σης Υλικών του ΕΛΤΑ, ο οποίος θα ισχύσει από την δημο¬ 
σίευσή του στην Εφημερίδα της Κυβερνήσεως. 


ΑΡΘΡΟ 1 

ΠΕΔΙΟ ΕΦΑΡΜΟΓΗΣ 

Στον παρόντα κανονισμό περιλαμβάνονται οι διατάξεις 
που αφορούν τις διαδικασίες εκποίησης, απόρριψης και 
διατήρησης υλικών. 

Εξαιρείται του παρόντος κανονισμού η εκποίηση αξιών 
και αντικειμένων ανευρισκομένων εντός αχρήστων, αζή- 
τητων επιστολών και δεμάτων. 

ΑΡΘΡΟ 2 

ΧΑΡΑΚΤΗΡΙΣΜΟΣ ΥΛΙΚΩΝ 

1. Τα εκ της παλαιώσεως, λόγω μακροχρόνιας χρήσης 
ή τεχνικής απαξίωσης ή από άλλες αιτίες υλικά που δεν 
μπορούν να χρησιμοποιηθούν από τις Υπηρεσίες του ΕΛ¬ 
ΤΑ, συγκεντρώνονται με φροντίδα και ευθύνη τους σε 
αποθηκευτικούς χώρους και χαρακτηρίζονται υποχρεω¬ 
τικά από τριμελείς επιτροπές ως: 

• εκποιητέα, 


• απορριπτέα για οικονομικούς ή ποιοτικούς λόγους, 
κρινόμενα ως μη παραγωγικά ανεξαρτήτου αξίας και 

• διατηρητέα κατόπιν επισκευής υπό την προϋπόθεση 
ότι η επισκευή είναι οικονομικά και ποιοτικά συμφέρουσα. 

Όλα τα υλικά, εκτός των υπηρεσιακών οχημάτων και 
των χρονολογικών σημάντρων, που υποχρεωτικά θα απο- 
στέλλονται στον Τομέα Κεντρικής Αποθήκης, θα συγκε¬ 
ντρώνονται σε αποθηκευτικούς χώρους ως εξής: 

α. Των Υπηρεσιακών Λειτουργιών του Ν. Αττικής, στον 
Τομέα Κεντρικής Αποθήκης ή σε οποιοδήποτε άλλο χώρο 
ορίσει η Διεύθυνση Προμηθειών και 

β. Των Υπηρεσιακών Λειτουργιών των Περιφερειακών 
Διευθύνσεων σε χώρους που θα ορίζονται από την οικεία 
Περιφερειακή Διεύθυνση. 

Με απόφαση των Προϊσταμένωντων Περιφερειακών Δι¬ 
ευθύνσεων, επιτρέπεται η αποστολή στον Τομέα Κεντρι¬ 
κής Αποθήκης, των υλικών που έχουν χαρακτηρισθεί ως 
εκποιητέα και δεν είναι δυνατό να εκποιηθούν στις τοπι¬ 
κές αγορές, υπό την προϋπόθεση ότι η αποστολή των δεν 
κρίνεται οικονομικά ασύμφορη για τον ΕΛΤΑ. 

2. Οι τριμελείς επιτροπές συνιστώνται με απόφαση : 

α. Του Διευθύνοντος Συμβούλου ή του εξουσιοδοτημέ¬ 
νου από αυτό οργάνου, ύστερα από εισήγηση της Διεύ¬ 
θυνσης Προμηθειών, προκειμένου περί υλικώντου Τομέα 
Κεντρικής Αποθήκης και 

β. Των Προϊσταμένωντων Περιφερειακών Διευθύνσεων 
για υλικά των Υπηρεσιακών Λειτουργιών τους. 

Με απόφαση της Διεύθυνσης Προμηθειών ή της οικείας 
Περιφερειακής Διεύθυνσης ο χαρακτηρισμός των υλικών 
μπορεί να πραγματοποιηθεί και στις κατά τόπους Υπηρε¬ 
σιακές Λειτουργίες. 

Οι επιτροπές συντάσσουν πρακτικό δια του οποίου κα¬ 
τατάσσουν τα υλικά, εκτός των Υπηρεσιακών οχημάτων, 
σε μια από τις τρεις προαναφερόμενες κατηγορίες της 
παραγράφου 1 και προσδιορίζουν την αξία των προς εκ¬ 
ποίηση χαρακτηρισθέντων. 

3. Για την εκποίηση των υλικών του Τομέα Κεντρικής 
Αποθήκης αποφασίζει ο Διευθύνων Σύμβουλος ή τα εξου¬ 
σιοδοτημένα από αυτόν όργανα και οι Περιφερειακοί Δι¬ 
ευθυντές για υλικά των Υπηρεσιακών λειτουργιών τους. 

4. Γιατην απόρριψη των υλικών, την καταστροφή αυτών 
ή την διατήρησή των δι’ επισκευής, αποφασίζουν οι ανω¬ 
τέρω Επιτροπές χαρακτηρισμού δια του πρακτικού της. 

5. Την απόρριψη ή την καταστροφή των υλικών διενερ- 

γούν Επιτροπές που συνιστώνται για ένα έτος με απόφα¬ 
ση της Διεύθυνσης Προμηθειών για τα υλικά του Ν. Αττι¬ 
κής και των Περιφερειακών Διευθύνσεων για υλικά των 
Υπηρεσιακών Λειτουργιών τους. 

6. Η πολιτική του ΕΛΤΑ όσον αφορά το θέμα της από¬ 
συρσης των Υπηρεσιακών Οχημάτων (αυτοκίνητα, μοτο¬ 
ποδήλατα και μοτοσικλέτες) καθορίζεται με απόφαση του 
Διοικητικού του Συμβουλίου, το οποίο ορίζει και τα αρμό¬ 
δια όργανα έγκρισης των αποσύρσεων. 

Η εκτίμηση της αξίας των προς εκποίηση οχημάτων κα¬ 
θώς και ο καθορισμός των κατηγοριών που θα υπαχθούν 
(προς διάλυση ή προς κυκλοφορία), θα γίνεται από Ειδι¬ 
κή Επιτροπή που θα συστήνεται από τον Διευθύνοντα 
Σύμβουλο ή από τα εξουσιοδοτημένα από αυτόν όργανα. 

Για τα προς κυκλοφορία χαρακτηριζόμενα οχήματα, θα 
ζητείται από το αρμόδιο Υπουργείο προσωρινή απόσυρ¬ 
ση, ενώ για τα προς διάλυση οριστική. 

Κατά τα λοιπά η εκποίηση των οχημάτων θα πραγματο¬ 
ποιείται σύμφωνα με τους όρους του παρόντος κανονι¬ 
σμού. 

ΑΡΘΡΟ 3 

ΑΠΟΡΡΙΨΗ ΥΛΙΚΟΥ - ΑΞΙΟΠΟΙΗΣΗ ΧΡΗΣΙΜΟΥ 

Η μεταφορά του υλικού στον προς απόρριψη επιλεγέ- 
ντα χώρο, γίνεται με μέριμνα του Τομέα Κεντρικής Απο¬ 
θήκης ή των κατά περίπτωση Περιφερειακών Διευθύνσε¬ 
ων. 

Η απόρριψη των υλικών ή η καταστροφή των βεβαιώνε¬ 
ται δια πρακτικού επιτροπής της παραγράφου 5 του άρ¬ 
θρου 2. 

Η μέριμνα για την αξιοποίηση του διατηρητέου υλικού 
ανή κει στη Διεύ θυ νση Π ρο μη θειών για τα υλικά το υ Το μέα 
Κεντρικής Αποθήκης και στις Περιφερειακές Διευθύνσεις 
για τα υλικά των Υπηρεσιακών Λειτουργιών τους. 

ΑΡΘΡΟ 4 
ΔΙΑΘΕΣΗ ΥΛΙΚΟΥ 

Με απόφαση του Δ.Σ. ΕΛΤΑ ή των εξουσιοδοτημένων 
από αυτό οργάνων δύναται να διατίθενται ελευθέρως υλι¬ 
κά που έχουν χαρακτηρισθεί από τις Επιτροπές χαρακτη¬ 
ρισμού του άρθρου 2, ανεξαρτήτως της αξίας τους, κα¬ 
θώς και Υπηρεσιακά Οχήματα των οποίων έχει εγκριθεί 
αρμοδίως η απόσυρση. 

ΑΡΘΡΟ 5 

ΠΡΟΫΠΟΘΕΣΕΙΣ ΕΚΠΟΙΗΣΗΣ ΥΛΙΚΟΥ 

Υλικό δεν δημοπρατείται εάν προηγουμένως: 

α. Δεν έχει χαρακτηρισθεί ως εκποιητέο. 

β. Δεν έχει εκδοθεί η σχετική απόφαση, στην οποία θα 
προσδιορίζεται η ελάχιστη προσφερόμενη τιμή των προς 
εκποίηση υλικών στην περίπτωση του ανοικτού πλειοδο¬ 
τικού διαγωνισμού και η τιμή εκκίνησης στην περίπτωση 
της ηλεκτρονικής δημοπρασίας, κάτω της οποίας οι προ¬ 
σφορές θα απορρίπτονται. 

Η ελάχιστη προσφερόμενη τιμή των προς εκποίηση υλι¬ 
κών στην περίπτωση του ανοικτού πλειοδοτικού διαγωνι¬ 
σμού ή η τιμή εκκίνησης στην περίπτωση της ηλεκτρονι¬ 
κής δημοπρασίας, θα διαμορφώνεται με βάση την εκτιμη- 
θείσα αξία των υλικών και σε ποσοστό επί της αξίας αυτής 
πού θα καθορίζεται με απόφαση του Διοικητικού Συμβου¬ 
λίου του ΕΛΤΑ. 


γ. Προκειμένου για υπηρεσιακά οχήματα, εφόσον δεν 
έχει αρθεί η κυκλοφορία τους προσωρινά ή οριστικά. 

ΑΡΘΡΟ 6 

ΔΙΑΚΡΙΣΗ ΔΙΑΔΙΚΑΣΙΩΝ ΕΚΠΟΙΗΣΗΣ ΥΛΙΚΩΝ 

Η εκποίηση των υλικών μπορεί να γίνεται είτε: 

α. Με Ανοικτό Πλειοδοτικό Διαγωνισμό στα πλαίσια του 
οποίου κάθε ενδιαφερόμενος μπορεί να καταθέσει έγ¬ 
γραφη σφραγισμένη προσφορά. 

β. Με Ηλεκτρονικό Πλειοδοτικό Διαγωνισμό (ΗΛΕ¬ 
ΚΤΡΟΝΙΚΗ ΔΗΜΟΠΡΑΣΙΑ) σύμφωνα με τη διαδικασία 
που περιγράφεται στα επιμέρους άρθρα του παρόντος. 

γ. Με διαπραγμάτευση στα πλαίσια της οποίας ο ΕΛΤΑ 
προσφεύγει, εφόσον συντρέχουν οι λόγοι της παραγρά¬ 
φου 5 του άρθρου 14, στους αγοραστές της επιλογής του 
και διαπραγματεύεται τους όρους της πώλησης υλικών 
με έναν ή περισσοτέρους από αυτούς. 

δ. Ελευθέρως για υλικά των οποίων η εκτιμηθείσα αξία 
δεν θα υπερβαίνει το ποσό που θα καθορίζεται με απόφα¬ 
ση του Διοικητικού Συμβουλίου ΕΛΤΑ. Η διαδικασία αυτή 
μπορεί να εφαρμόζεται ΜΟΝΟΝ μια φοράτο μήνα ανά κα¬ 
τηγορία υλικού. 

Η διαδικασία εκποίησης των υλικών γίνεται από τριμε¬ 
λείς επιτροπές που συνιστώνται με απόφαση του Διευθύ- 
νοντα Συμβούλου ή των εξουσιοδοτημένων από αυτόν 
οργάνων για τα προς εκποίηση υλικά του Τομέα Κεντρι¬ 
κής Αποθήκης και των Υπηρεσιακών Λειτουργιών του Ν. 
Αττικής και από τους οικείους Προϊσταμένους των Περι¬ 
φερειακών Διευθύνσεων για τα υλικά των Υπηρεσιακών 
Λειτουργιών τους. 

ΑΡΘΡΟ 7 

ΔΙΑΚΗΡΥΞΗ ΔΙΑΓΩΝΙΣΜΟΥ 

1. Η μέριμνα για την σύνταξη και υπογραφή των διακη- 
ρύξεωντων διαγωνισμών ανήκει, για μέντα υλικά που βρί¬ 
σκονται στον Τομέα Κεντρικής Αποθήκης ή σε Υπηρεσια¬ 
κές Λειτουργίες του Ν. Αττικής στη Διεύθυνση Προμηθει¬ 
ών, για δε τα υλικά των άλλων Υπηρεσιακών Λειτουργιών 
στις οικείες Περιφερειακές Διευθύνσεις. 

2. Η διακήρυξη περιλαμβάνει τουλάχιστον: 

I. Την ημερομηνία, την ημέρα, την ώρα καιτοντόπο διε¬ 
νέργειας της δημοπρασίας. 

II. Το είδος της δημοπρασίας (ανοικτός πλειοδοτικός 
διαγωνισμός ή ηλεκτρονικός πλειοδοτικός διαγωνισμός) 

III. Το προς εκποίηση υλικό. 

IV. Την ελάχιστη προσφερόμενη τιμή των προς εκποίη¬ 
ση υλικών, στην περίπτωση του ανοικτού πλειοδοτικού 
διαγωνισμού, κάτω της οποίας οι προσφορές θα απορρί¬ 
πτονται. 

V. Την τιμή εκκίνησης και τους λοιπούς όρους στην πε¬ 
ρίπτωση της Ηλεκτρονικής Δημοπρασίας. 

VI. Τον τόπο και τον χρόνο που οι ενδιαφερόμενοι μπο¬ 
ρούν να επισκεφθούν και να ελέγξουν τα προς εκποίηση 
υλικά. 

VII. Το ποσό ή ποσοστό επί τοις εκατό της εγγύησης 
συμμετοχής και τον τρόπο καταβολής. 

VIII. Το ποσό ή ποσοστό επί τοις εκατό και τον χρόνο κα¬ 
τάθεσης της εγγύησης καλής εκτέλεσης της σύμβασης. 

IX. Τον τρόπο καταβολής του τιμήματος. 

X. Τον τόπο, τον τρόπο και τον χρόνο παραλαβής των 
υλικών. 

XI. Την ποινική ρήτρα για εμπρόθεσμη παραλαβή. 

XII. Όταν πρόκειται για εκποίηση άχρηστου αρχείου, όρο 
στον οποίο θα αναφέρεται ότι ο πλειοδότης δε μπορεί να 
προβάλει οποιαδήποτε αξίωση κατά του ΕΛΤΑ στην περί¬ 
πτωση κατά την οποία η ποσότητα του χαρτιού που τελικά 
θα παραδοθεί είναι μικρότερη από την δημοπρατούμενη. 

XIII. Αναφορά ότι ο αγοραστής υποχρεούται να συμ- 
μορφώνεται προς τους όρους της διακήρυξης, χωρίς επι¬ 
φυλάξεις ή αντιρρήσεις. 

XIV. Τα δικαιολογητικά που θα ζητηθούν από την Υπη¬ 
ρεσία διενέργειας της δημοπρασίας και 

XV. Κάθε άλλο στοιχείο που κατά την κρίση της Υπηρε¬ 
σίας διενέργειας της δημοπρασίας θεωρηθεί αναγκαίο. 

3. Περίληψη της διακήρυξης δημοσιεύεται: 

• σε δύο τουλάχιστον οικονομικές εφημερίδες και σε το¬ 
πική εφημερίδα αν υπάρχει ,όταν ο διαγωνισμός προκηρύσ¬ 
σεται από Περιφερειακή Υπηρεσία και υπό την προϋπόθεση 
ότι η τιμή που έχει καθορισθεί στη διακήρυξη (ελάχιστη προ- 
σφερθείσα τιμή στον πλειοδοτικό διαγωνισμό ή τιμή εκκίνη¬ 
σης στην ηλεκτρονική δημοπρασία) υπερβαίνει το καθορι- 
σθέν από το Διοικητικό Συμβούλιο του ΕΛΤΑ ποσόν. 

• στην ιστοσελίδα του ΕΛΤΑ στο διαδίκτυο όπου τούτο 
είναι δυνατόν. 

Επίσης, περίληψη της διακήρυξης αναρτάται σε εμφα¬ 
νές μέρος της Υπηρεσίας που διενεργεί την δημοπρασία. 

ΑΡΘΡΟ 8 

ΟΡΟΙ ΣΥΜΜΕΤΟΧΗΣ - ΔΙΚΑΙΟΛΟΓΗΤΙΚΑ 

Δικαίωμα συμμετοχής στις δημοπρασίες έχουν φυσικά 
ή νομικά πρόσωπα, συνεταιρισμοί και κοινοπραξίες. 

Οι συμμετέχοντες στο διαγωνισμό οφείλουν με την 
προσφορά τους να καταθέσουν: 

α) Εγγύηση συμμετοχής. 

β) Κάθε άλλο στοιχείο που ήθελε κριθεί απαραίτητο από 
τον ΕΛΤΑ. 

Στις περιπτώσεις διαχείρισης επικίνδυνων αποβλήτων 
οι ενδιαφερόμενοι πρέπει να διαθέτουν ειδική άδεια. 

ΑΡΘΡΟ 9 

ΠΡΟΘΕΣΜΙΕΣ ΔΙΑΓΩΝΙΣΜΩΝ 

Η προθεσμία διενέργειας του διαγωνισμού [συμπερι- 
λαμβανομένης και της Α' φάσης της ηλεκτρονικής δημο¬ 
πρασίας (άρθρο 10 παράγραφος 5)] δεν μπορεί να είναι 
μικρότερη των δέκα (10) ημερών από την ημερομηνία δη¬ 
μοσίευσης περίληψης της διακήρυξης στον τύπο. 

Με απόφαση του αρμοδίου οργάνου μπορεί να μετατί- 
θεταιη ημερομηνία διενέργειαςτου διαγωνισμού μεή χω¬ 
ρίς τροποποίηση των όρων διακήρυξης. 

Σε περίπτωση τροποποίησης των όρων της διακήρυξης 
ο χρόνος μετάθεσης της ημερομηνίας διενέργειας του 
διαγωνισμού θα καθορίζεται στην απόφαση. 

Εφόσον ζητηθούν έγκαιρα συμπληρωματικές πληρο¬ 
φορίες σχετικά με τον διαγωνισμό, αυτές παρέχονται το 
αργότερο τέσσερις (4) ημέρες πριν από την ημερομηνία 
που έχει ορισθεί για την κατάθεση των προσφορών. 

ΑΡΘΡΟ 10 
ΠΡΟΣΦΟΡΕΣ 

1. Όσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές στην Ελλη¬ 
νική γλώσσα μέσα στην προθεσμία, που ορίζεται από τη 
σχετική διακήρυξη. 


2. Οι προσφορές μπορεί να αποστέλλονται στην Υπη¬ 
ρεσία διενέργειας του διαγωνισμού με οποιοδήποτε τρό¬ 
πο και παραλαμβάνονται με απόδειξη με την απαραίτητη 
όμως προϋπόθεση ότι αυτές θα περιέρχονται στην ανω¬ 
τέρω Υπηρεσία πριν την καθορισμένη από τη διακήρυξη 
ημερομηνία και ώρα διενέργειαςτου διαγωνισμού. 

3. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα 
οριζόμενα από τις διατάξεις των προηγουμένων παρα¬ 
γράφων του παρόντος άρθρου, δεν λαμβάνονται υπόψη. 

4. Οι προσφορές υποβάλλονται μέσα σε φάκελο σφρα¬ 
γισμένο σε δύο (2) αντίγραφα. Στο φάκελο της προσφο¬ 
ράς τοποθετούνται όλα τα στοιχεία που απαιτούνται από 
την διακήρυξη. 

Στο φάκελο κάθε προσφοράς πρέπει να αναγράφονται 
ευκρινώς: 

α) Η λέξη ΠΡΟΣΦΟΡΑ με κεφαλαία γράμματα. 

β) Ο πλήρης τίτλος της αρμόδιας Υπηρεσίας που διε¬ 
νεργεί το διαγωνισμό. 

γ) Ο αριθμός διακήρυξης. 

δ) Η ημερομηνία διενέργειαςτου διαγωνισμού και 

ε) Τα στοιχεία του αποστολέα. 

Οι προσφορές μετά την αποσφράγιση παραμένουν 
στην αρμόδια Επιτροπή του ΕΛΤΑ, που διενεργεί το δια¬ 
γωνισμό. 

Οι προσφορές δεν πρέπει να έχουν ξέσματα, σβησίμα¬ 
τα, προσθήκες, διορθώσεις. Εάν υπάρχει οποιαδήποτε 
διόρθωση, αυτή πρέπει να είναι καθαρογραμμένη και μο- 
νογραμμένη από τον προσφέροντα, η δε αρμόδια επιτρο¬ 
πή, που θα παραλάβει και θα αποσφραγίσει τις προσφο¬ 
ρές, πρέπει κατά τον έλεγχο να καθαρογράψει την τυχόν 
διόρθωση, να την μονογράψει και να τη σφραγίσει. Η προ¬ 
σφορά απορρίπτεται, όταν υπάρχουν σ’ αυτή διορθώσεις 
οι οποίες την καθιστούν ασαφή, κατά την κρίση της αρ¬ 
μόδιας Επιτροπής. 

Η τιμή της προσφοράς πρέπει να γράφεται αριθμητικώς 
και ολογράφως. Σε περίπτωση διαφοράς ισχύει το ολό¬ 
γραφο. 

5. Στην περίπτωση της ηλεκτρονικής δημοπρασίας κα¬ 
θορίζονται δύο φάσεις: 

Α' φάση: Περιλαμβάνει την κατάθεση προσφορών, που 
θα περιέχουν τα δικαιολογητικά και ότι άλλο στοιχείο ζη¬ 
τείται από τη διακήρυξη, πλην των οικονομικών. 

Β' φάση: Περιλαμβάνει τη διενέργεια της ηλεκτρονικής 
δημοπρασίας (οικονομικά στοιχεία) που θα πραγματο¬ 
ποιείται στο διαδύκτιο, την ημερομηνία και ώρα που θα 
ορίζεται στη διακήρυξη. Οι συμμετέχοντες στην Ηλε¬ 
κτρονική Δημοπρασία υποχρεούνται εντός δύο (2) ημε¬ 
ρών από τη λήξη του διαγωνισμού να αποστείλουν εγ- 
γράφως στην υπηρεσία διενέργειας του διαγωνισμού μέ¬ 
σα σε σφραγισμένο φάκελο, με ιδιόχειρη υπογραφή του 
δεσμεύοντος την εταιρεία, την τελευταία προσφορά τους 
που έγινε αποδεκτή από το σύστημα. Η μη συμμόρφωση 
με αυτό θα έχει ως αποτέλεσμα τον αποκλεισμό τους από 
τον διαγωνισμό και την κατάπτωση της εγγύησης συμμε¬ 
τοχής υπέρ του ΕΛΤΑ. 

6. Ο προσφέρων θεωρείται ότι αποδέχεται πλήρως και 
ανεπιφύλακτα όλους τους όρους της διακήρυξης. 

7. Οι προσφορές ισχύουν και δεσμεύουν τους προμη¬ 
θευτές τριάντα (30) ημέρες από την επομένη της διενέρ¬ 
γειας του διαγωνισμού, εκτός αν ορίζεται διαφορετικά 
στην διακήρυξη καθώς και για το χρόνο που αποδέχτηκαν 
να παρατείνουν την προσφορά τους. 

8. Προσφορά, που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

9. Η ισχύς της προσφοράς μπορεί να παρατείνεται, εφό¬ 
σον ζητηθεί από την αρμόδια Υπηρεσία, πριν από τη λήξη 
της κατά ανώτατο όριο για χρονικό διάστημα ίσο με το δι¬ 
πλάσιο του προβλεπομένου από τη διακήρυξη. 

10. Με τη συμμετοχή τους στο διαγωνισμό οι ενδιαφε¬ 
ρόμενοι αποδέχονται: 

α. ότι έχουν εξετάσειτα προς δημοπράτηση υλικά και τα 
έχουν βρει της απόλυτης αρεσκείαςτους, 

β. ότι γνωρίζουν πολύ καλά το είδος, την ποιότητα και 
την κατάσταση των εκποιουμένων υλικών, 

γ. ότι είναι κατάλληλα για τον σκοπό που τα προορίζουν και 

δ. ότι γνωρίζουν που ακριβώς βρίσκονται τα υλικά και 
δηλώνουν ότι έχουν εξασφαλισμένα τα μέσα και τον τόπο 
της έγκαιρης μεταφοράς τους και ότι παραιτούνται από 
κάθε δικαίωμα για ακύρωση, υπαναχώρηση, αναστροφή 
της αγοροπωλησίας, μείωση της προσφερθείσας τιμής, 
καθώς και από κάθε αξίωσή τους για αποζημίωση εξ’ αι¬ 
τίας φανερών ή κρυμμένων ελαττωμάτων των υλικών ή 
ιδιοτήτων που λείπουν. 

11. Μετά το τέλος της δημοπρασίας, η εξέταση των δη- 
μοπρατηθέντων υλικών απαγορεύεται. 

12. Στους διαγωνισμούς δεν γίνονται δεκτές αντιπρο¬ 
σφορές. Σε περίπτωση υποβολής τους απορρίπτονται, 
ως απαράδεκτες. 

ΑΡΘΡΟ 11 

ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ 
ΚΑΙ ΑΝΑΚΟΙΝΩΣΗ ΤΩΝ ΤΙΜΩΝ 

1. Η αρμόδια επιτροπή προβαίνει στην έναρξη της δια¬ 
δικασίας αποσφράγισης των προσφορών την ημερομη¬ 
νία και ώρα που ορίζεται στη διακήρυξη και καταχωρεί αυ¬ 
τές σε πρακτικό το οποίο υπογράφει. 

Μετά την αποσφράγιση του φακέλου μονογράφονται 
από την αρμόδια επιτροπή όλα τα δικαιολογητικά και η 
προσφορά κατά φύλλο. 

2. Η αποσφράγιση των προσφορών γίνεται δημόσια. 

3. Αυτοί, που δικαιούνται σύμφωνα με τα παραπάνω να 
παρευρίσκονται στη διαδικασία αποσφράγισης των προ¬ 
σφορών, λαμβάνουν γνώση ΜΟΝΟΝ των συμμετασχό- 
ντων στον διαγωνισμό καθώς επίσης και των τιμών που 
προσφέρθηκαν. 

Στην περίπτωση της Ηλεκτρονικής Δημοπρασίας, οι τι¬ 
μές θα δίνονται στο διαδύκτιο σύμφωνα με τα αναφερό- 
μενα στην παράγραφο 5 του άρθρου 10 (Β'φάση). 

ΑΡΘΡΟ 12 

ΕΝΣΤΑΣΕΙΣ 

Κατάτης συμμετοχής αγοραστών σε διαγωνισμό καιτης 
νομιμότητας διενέργειας αυτού επιτρέπεται ένσταση. 

Τ υχόν ενστάσεις, θα κατατίθενται κατά την διάρκεια της 
διενέργειας του διαγωνισμού και μέχρι την επόμενη ερ¬ 
γάσιμη ημέρα. 

Οι συμμετέχοντες στην Ηλεκτρονική Δημοπρασία 
έχουν δικαίωμα υποβολής ένστασης μέσα σε 24 ώρες 
από τη λήξη του διημέρου που είναι υποχρεωμένοι να 
στείλουν εγγράφως τις τελικώς διαμορφωθείσες προ¬ 
σφορές τους. 

Επί των ενστάσεων εισηγείται η αρμόδια επιτροπή και η 
σχετική απόφαση λαμβάνεται από το αρμόδιο όργανο. 


Οι ενιστάμενοι, λαμβάνουν γνώση των σχετικών αποφά¬ 
σεων με δική τους φροντίδα. 

ΑΡΘΡΟ 13 

ΠΡΟΣΦΕΡΟΜΕΝΗ ΤΙΜΗ 

Η προσφερόμενη τιμή δίνεται σε ΕΥΡΩ και αναγράφε¬ 
ται αριθμητικώς και ολογράφως, σύμφωνα μετά καθορι¬ 
ζόμενα στη διακήρυξη. 

Εφόσον δεν προκύπτει με σαφήνεια η προσφερόμενη 
τιμή, η προσφορά απορρίπτεται ως απαράδεκτη. 

Οι συμμετέχοντες, πρέπει να λάβουν υπόψη τους ότι σε 
περίπτωση που το εκποιούμενο υλικό έχει εισαχθεί από 
τον ΕΛΤΑ ατελώς υποχρεούνται, εκτός από την προσφε¬ 
ρόμενη τιμή που θα καταβληθεί στον ΕΛΤΑ να καταβά¬ 
λουν στο Δημόσιο όλους τους δασμούς και φόρους μέχρι 
να γίνει το υλικό ελεύθερο ή να προβούν σε ενέργειες της 
οριστικοποίησης της απαλλαγής του. 

Στην Ηλεκτρονική Δημοπρασία οι τιμές από τους δια- 
γωνιζόμενους θα δίνονται σύμφωνα με τα αναφερόμενα 
στη διακήρυξη. 

ΑΡΘΡΟ 14 

ΑΞΙΟΛΟΓΗΣΗ ΚΑΙ ΚΡΙΣΗ 
ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ 

Στον ανοικτό διαγωνισμό, η αρμόδια επιτροπή αξιολο¬ 
γεί όλα τα στοιχεία των προσφορών και προτείνει δια του 
πρακτικού της: 

1. Κατακύρωση των αποτελεσμάτων του διαγωνισμού 
για ολόκληρη την προκηρυχθείσα ποσότητα. 

2. Κατακύρωση των αποτελεσμάτων του διαγωνισμού 
για όλες τις προκηρυχθείσες κατηγορίες των ειδών ή μέ¬ 
ρος αυτών. 

3. Την κατανομή της προς εκποίηση ποσότητας, εφόσον 
πρόκειται για διαιρετό υλικό μεταξύ περισσοτέρων πλειοδο¬ 
τών με ισότιμες προσφορές ή τη διενέργεια κλήρωσης με¬ 
ταξύ αυτών για την επιλογή του πλειοδότη. Εφόσον το υλικό 
δεν είναι διαιρετό ο πλειοδότης επιλέγεται με κλήρωση. 

4. Ματαίωση ολικά ή μερικά των αποτελεσμάτων του 
διαγωνισμού και επανάληψή του με τροποποίηση ή μη 
των όρων της διακήρυξης. 

5. Ματαίωση των αποτελεσμάτων του διαγωνισμού και 
προσφυγή στη διαδικασία διαπραγμάτευσης με τροπο¬ 
ποίηση ή μη των όρωντης διακήρυξης χωρίς δημοσίευση 
αυτής, όταν σε δύο (2) διαδοχικούς διαγωνισμούς για τα 
δημοπρατούμενα υλικά δεν υποβλήθηκαν προσφορές ή 
οι υποβληθείσες κρίθηκαν αντικανονικές ή απαράδεκτες. 

Κατά την Ηλεκτρονική Δημοπρασία η αρμόδια επιτροπή 
αξιολογεί τις προσφορές που κατατέθηκαν στην Α' φάση, 
εγκρίνει τους διαγωνιζόμενους που πληρούν τις προϋπο- 
θέσειςγιατην ανάληψη του έργου και τη συμμετοχή τους 
στην περαιτέρω διαδικασία μέσω του διαδυκτίου, συ- 
ντάσσοντας σχετικό πρακτικό. 

Μετά τη λήξη της Β' φάσης, προτείνει την κατακύρωση 
ή μη των αποτελεσμάτων του διαγωνισμού όπως ανωτέ¬ 
ρω αναφέρεται. 

ΑΡΘΡΟ 15 

ΚΑΤΑΚΥΡΩΣΗ ΔΙΑΓΩΝΙΣΜΩΝ 

1. Οι δημοπρασίες εκποίησης άχρηστου υλικού κατα- 
κυρούται δι’ αποφάσεως των αρμοδίων οργάνων. 

Στον πλειοδότη στον οποίο έγινε η κατακύρωση απο- 

στέλλεται σχετική ανακοίνωση, η οποία θα περιλαμβάνει 
το είδος, τηνποσότητα, τηντιμή, την συμφωνία της κατα- 
κύρωσης ή της ανάθεσης με τους όρους της διακήρυξης 
και τις τυχόν αποδεκτές τροποποιήσεις των όρων αυτών 
και την προθεσμία υπογραφής της σύμβασης. 

Με την ανακοίνωση, η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

Ο αγοραστής, υποχρεούται να προσέλθει μέσα σε δέκα 
(10) ημέρες από την ημερομηνία κοινοποίησης της ανα¬ 
κοίνωσης για την υπογραφή της σχετικής σύ μβασης προ¬ 
σκομίζοντας και την προβλεπόμενη εγγύηση καλής εκτέ¬ 
λεσης αυτής. 

2. Αν η δημοπρασία ματαιωθεί ή εξαιρεθεί ένα μέρος των 
δημοπρατουμένων κατηγοριών των ειδών ή δεν κατακυ¬ 
ρωθεί το αποτέλεσμά της ή ακυρωθεί για οποιονδήποτε λό¬ 
γο, όσοι δήλωσαν συμμετοχή ακόμη και όσοι πλειοδότη¬ 
σαν, δεν έχουν ούτε διατηρούν κανένα δικαίωμα ή αξίωση 
αποζημίωσης από τους πιο πάνω λόγους από τον ΕΛΤΑ. 

3. Οι συμβάσεις πωλήσεων αχρήστων υλικών, εκτός 
εκείνων που πωλούνται ελευθέρως, καταρτίζονται από 
την Διεύθυνση Προμηθειών για τα υλικά του Τομέα Κε¬ 
ντρικής Αποθήκης και των Υπηρεσιακών Λειτουργιών του 
Ν. Αττικής και από τις Περιφερειακές Διευθύνσεις για τα 
υλικά των Υπηρεσιακών Λειτουργιών τους. 

4. Οι διαγωνιζόμενοι λαμβάνουν γνώση των αποτελε¬ 
σμάτων του διαγωνισμού με δική τους μέριμνα. 

ΑΡΘΡΟ 16 
ΕΓΓΥΗΣΕΙΣ 

1. Εγγύηση συμμετοχής στο διαγωνισμό: 

Οι συμμετέχοντες στο διαγωνισμό πρέπει να υποβάλ¬ 
λουν μαζί με την προσφορά τους εγγύηση συμμετοχής το 
ποσό της οποίας καθορίζεται στη διακήρυξη. 

Οι εγγυήσεις εκδίδονται από πιστωτικά ιδρύματα ή άλ¬ 
λα νομικά πρόσωπα που λειτουργούν νόμιμα στα κράτη 
μέλη της Ευρωπαϊκής Ένωσης και έχουν σύμφωνα με τα 
ισχύοντατο δικαίωμα αυτό. 

Τα αντίστοιχα έγγραφα των εγγυήσεων, αν δεν είναι 
διατυπωμένα στην Ελληνική, θα συνοδεύονται από επί¬ 
σημη μετάφραση. 

Η εγγύηση συμμετοχής του αγοραστή επιστρέφεται σ’ 
αυτόν μετά την υπογραφή της σύμβασης και την κατάθε¬ 
ση της εγγύησης καλής εκτέλεσης αυτής και στους υπό¬ 
λοιπους συμμετέχοντες μετά την κατακύρωση των απο¬ 
τελεσμάτων του διαγωνισμού. 

Η εγγύηση πρέπει να ισχύει τουλάχιστον επί ένα (1) μή¬ 
να μετά τη λήξη του χρόνου της προσφοράς που ζητάει η 
διακήρυξη. 

2. Εγγύηση καλής εκτέλεσης της σύμβασης: 

Ο αγοραστής, στον οποίο έγινε η ανάθεση υποχρεούται 
πριν την υπογραφή της σύμβασης να καταθέσει εγγύηση 
καλής εκτέλεσης των όρων της σύμβασης, το ύψος της 
οποίας αντιστοιχεί σε ποσοστό 20% της συνολικής συμ¬ 
βατικής αξίας χωρίς τον ΦΠΑ, εκτός αν ορίζεται διαφορε¬ 
τικά στη διακήρυξη. 

Ο χρόνος ισχύος της εγγύησης πρέπει να είναι μεγαλύ¬ 
τερος από το συμβατικό χρόνο παραλαβής των υλικών 
κατά το χρόνο που με βάση τη σύμβαση ο αγοραστής 
υποχρεούται να παραλάβει τα υλικά πλέον δύο (2) μήνες 
ή μεγαλύτερος, εφόσον αυτό ορίζεται από τη διακήρυξη 
και επιστρέφεται εφόσον ολοκληρωθεί η παραλαβή. 


3. Εγγύηση κάλυψης αποπληρωμής των δόσεων του 
συμβατικού τιμήματος: 

Ο αγοραστής στον οποίο έγινε η ανάθεση, υποχρεούται 
κατά την υπογραφή της σύμβασης και εφόσον επιθυμεί 
την πληρωμή του τιμήματος με δόσεις, όπως προβλέπε- 
ται στο άρθρο 18 του παρόντος, να καταθέσει εκτός από 
την εγγύηση καλής εκτέλεσης και εγγυητική επιστολή πο¬ 
σού ίσου με αυτό των δόσεων. 

4. Με την εγγυητική επιστολή - που αποτελεί αυτοτελή 
σύμβαση - το πιστωτικό ίδρυμα αναλαμβάνει την υποχρέ¬ 
ωση να καταβάλλει ορισμένο ποσό με μόνη τη δήλωση 
εκείνου, προς τον οποίο απευθύνεται, χωρίς να μπορεί να 
ερευνά, ούτε αν πράγματι υπάρχει ή αν είναι νόμιμη η 
απαίτηση (κυρίαοφειλή). 

5. Στην περίπτωση ένωσης αγοραστών, οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

6. Έντοκα γραμμάτια Δημοσίου. 

α. Οι τίτλοι των εντόκων γραμματίων ή των ομολόγων 
του Δημοσίου γίνονται δεκτοί στην ονομαστική τους αξία 
ως εγγύηση συμμετοχής στους διαγωνισμούς. 

β. Σε περίπτωση που συντρέχουν οι οριζόμενες από τον 
παρόντα Κανονισμό περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 
τίων του Δημοσίου στην αξία που αντιπροσωπεύουν κατά 
το χρόνο της εκποίησής τους. 

γ. Η επιστροφή των εντόκων γραμματίων ή των ομολό¬ 
γων του Δημοσίου γίνεται με παραλαβή τούτων από το δι¬ 
καιούχο ή εξουσιοδοτημένο εκπρόσωπό του με την υπο¬ 
γραφή σχετικού αποδεικτικού παραλαβής. 

ΑΡΘΡΟ 17 
ΣΥΜΒΑΣΕΙΣ 

1. Μετά την ανακοίνωση της κατακύρωσης των αποτε¬ 
λεσμάτων του διαγωνισμού καταρτίζεται από την αρμό¬ 
δια Υπηρεσία η σχετική σύμβαση, που υπογράφεται από 
τα συμβαλλόμενα μέρη. 

2. Η σύμβαση περιλαμβάνει τουλάχιστον τα εξής: 
α) Τον τόπο και χρόνο υπογραφής της σύμβασης, 
β) Τα συμβαλλόμενα μέρη. 

γ) Τα εκποιούμενα υλικά και την ποσότητα, 
δ) Τηντιμή. 

ε) Τον τόπο, τρόπο και χρόνο παράδοσης των υλικών. 

στ)Τις προβλεπόμενες εγγυήσεις. 

ζ) Τις προβλεπόμενες ρήτρες. 

η) Τ ον τρόπο επίλυσης των τυχόν διαφορών. 

θ) Τοντρόπο πληρωμής. 

3. Το κείμενο της σύμβασης κατισχύει κάθε άλλου κει¬ 
μένου, στο οποίο τούτο στηρίζεται, όπως προσφορά, δια¬ 
κήρυξη και απόφαση κατακύρωσης ή ανάθεσης εκτός κα¬ 
ταδήλων σφαλμάτων ή παραδρομών. 

4. Σε περίπτωση που θα υπάρξει τυχόν διαφορά ή αντί¬ 
θεση, μετά την υπογραφή της Σύμβασης, για την επίλυσή 
της, επικρατέστερα στοιχεία και κατά σειρά προτεραιό¬ 
τητας είναι τα ακόλουθα: 

α) Η Σύμβαση 
β) Η Διακήρυξη 

γ) Οι επιστολές που τυχόν θα έχουν ανταλλαγεί μεταξύ 
του ΕΛΤΑ και του αγοραστή, μετά την υποβολή της προ¬ 
σφοράς και μέχρι την ημερομηνία της υπογραφής της 
Σύμβασης και 

δ) Η προσφορά του αγοραστή. 

5. Η σύμβαση θεωρείται ότι εκτελέστηκε όταν: 

α) Παραλήφθηκε από τον αγοραστή όλη η εκποιηθείσα 
ποσότητα. 

β) Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις και 
γ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 

6. Για την επίλυση οποιοσδήποτε διαφοράς αναφυόμε- 
νης έκτης συμβάσεως εκποίησης υλικών αποκλειστικώς 
αρμόδια είναι τα Ελληνικά Δικαστήρια. 

7. Η επίδοση των οποιονδήποτε εγγράφων θα γίνεται στη 
Διεύθυνση του αγοραστή και σε περίπτωση μη ανευρέσεώς 
του θα γίνεται στον Γραμματέατου οικείου Πρωτοδικείου. 

ΑΡΘΡΟ 18 

ΤΡΟΠΟΣ ΚΑΤΑΒΟΛΗΣ ΤΙΜΗΜΑΤΟΣ 

Η πληρωμή του συμβατικού τιμήματος από τον αγορα¬ 
στή μπορεί να γίνει με μετρητά ή με επιταγή τραπέζης ή 
και με προσωπική επιταγή ως εξής: 

α. Εφάπαξ, μέχριτου ποσού που θα καθορίζεται με από¬ 
φαση του Διοικητικού Συμβουλίου του ΕΛΤΑ ,μέσα σε δέ¬ 
κα (10) ημερολογιακές ημέρες από την επομένη της ημε¬ 
ρομηνίας υπογραφής της σύμβασης. 

β. Όταντο τίμημα είναι μεγαλύτερο του ανωτέρω καθο- 
ρισθέντος ποσού, το υπερβάλλον ποσόν επιτρέπεται να 
καταβάλλεται εφάπαξ ή σε δόσεις οι οποίες θα καθορίζο¬ 
νται με την υπογραφή της σύμβασης και με την κατάθεση 
ισόποσης εγγυητικής επιστολής τραπέζης, η οποία μπο¬ 
ρεί να μειώνεται ανάλογα μετά από κάθε πληρωμή δόσης. 

ΑΡΘΡΟ 19 

ΚΗΡΥΞΗ ΠΛΕΙΟΔΟΤΗ ΕΚΠΤΩΤΟΥ 

Αν ο πλειοδότης δενπαρουσιασθεί μέσα στην ορισθείσα 
προθεσμία για να υπογράψει τη σχετική σύμβαση, με από¬ 
φαση του αρμοδίου οργάνου δύναται να κηρυχθεί έκπτω¬ 
τος απάτην κατακύρωση ή την ανάθεση που έγινε στο όνο¬ 
μά του και από κάθε δικαίωμα που απορρέει από αυτή. 

Με την ίδια διαδικασία ο πλειοδότης δύναται επίσης να 
κηρυχθεί έκπτωτος από τη σύμβαση και κάθε δικαίωμα 
που απορρέει από αυτήν εφόσον: 
α) Δεν πληρώσει το τίμημα. 

β) Δεν προσκομίσει (στην περίπτωση των δόσεων) την 
εγγυητική επιστολή της παραγράφου 3 του άρθρου 16. 

γ) Δεν παραλάβειτα υλικά μέσα στον συμβατικό χρόνο, 
όπως αυτός διαμορφώθηκε με τυχόν παράταση ή μετά¬ 
θεση. 

Στον πλειοδότη που κηρύσσεται έκπτωτος επιβάλλο¬ 
νται με απόφαση του αρμοδίου οργάνου αθροιστικά ή 
διαζευκτικά, οι παρακάτω κυρώσεις: 

α) Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης ή της εγγύησης 
αποπληρωμής των δόσεων κατά περίπτωση και 
β) Προσωρινός ή οριστικός αποκλεισμόςτου πλειοδότη 
από τις δημοπρασίες του ΕΛΤΑ. 

ΑΡΘΡΟ 20 

ΠΑΡΑΔΟΣΗ ΥΛΙΚΩΝ ΣΤΟΝ ΠΛΕΙΟΔΟΤΗ 

1. Μετά την πληρωμή και τον ενδεχόμενο κατά τα ανω¬ 
τέρω διακανονισμό του τιμήματος με μετρητά ή δόσεις ο 


αγοραστής οφείλει να παραλάβει τα υλικά μέσα σε προ¬ 
θεσμία είκοσι (20) ημερολογιακών ημερών από την επο¬ 
μένη της ημερομηνίας υπογραφής της σύμβασης. Προ- 
κειμένου να παραλάβει τα υλικά, οφείλει προ δύο (2) του¬ 
λάχιστον εργασίμων ημερών να ειδοποιήσει εγγράφως 
την αρμόδια Υπηρεσία για την ημέρα και ώρα παραλαβής. 

2. Παρατάσεις προθεσμίας παραλαβής υλικών θα χο¬ 
ρηγούνται σε εξαιρετικές και μόνο περιπτώσεις και εφό¬ 
σον οι λόγοι που επικαλείται ο αγοραστής στην αίτησή 
του είναι σοβαροί και δικαιολογούν τη χορήγησή τους, 
όμως δεν μπορούν να υπερβούντις δέκα (10) ημέρες. Οι 
παρατάσεις αυτές θα χορηγούνται με την επιβολή προ¬ 
στίμου ίσου με 0,5% επί της συμβατικής αξίας της ποσό¬ 
τητας που παραλήφθηκε εκπρόθεσμα χωρίς τον Φ.Π.Α, 
για κάθε ημέρα καθυστέρησης, εκτός αν ορίζεται διαφο¬ 
ρετικά στην διακήρυξη. 

Αν η καθυστέρηση δεν οφείλεται σε υπαιτιότητα του 
αγοραστή θα μετατίθεται ανάλογα ο χρόνος παραλαβής 
χωρίς την επιβολή προστίμου. 

Οι σχετικές αιτήσεις (παράτασης ή μετάθεσης του χρό¬ 
νου παραλαβής) για να μπορούν να εξετασθούν πρέπει να 
υποβάλλονται πριν τη λήξη της προθεσμίας παραλαβής. 

Στις περιπτώσεις παρατάσεων προθεσμίας οι κίνδυνοι 
απώλειας, καταστροφής ή χειροτέρευσης των πωληθέ- 
ντων υλικών βαρύνουν τον αγοραστή κατά τον χρόνο της 
παράτασης. 

Στις παραπάνω περιπτώσεις παράτασης και μετάθεσης 
του χρόνου παραλαβής απαιτείται σχετική απόφαση του 
αρμοδίου οργάνου. 

3. Αν ο αγοραστής παραλάβει μέρος μόνο των υλικών 
εμπρόθεσμα, τότε έχουν ανάλογη εφαρμογή οι ανωτέρω 
διατάξεις για τα υλικά που δεν παρέλαβε εμπρόθεσμα. Το 
0,5% όμως της ποινικής ρήτρας υπολογίζεται πάνω στην 
αξία των υλικών που παραλαμβάνει εκπρόθεσμα, μόνο 
εφόσον τα υλικά αυτά έχουν τιμή μονάδος. 

Αντα εν λόγω υλικά δεν έχουντιμή μονάδας, τότε το 0,5% 
της ποινικής ρήτρας υπολογίζεται πάνω στην τιμή κατακύ- 
ρωσης στη συνολική δηλαδή αξία όλων των υλικών. 

4. Τα δημοπρατούμενα υλικά παραδίδονται πάντοτε 
στον τόπο που βρίσκονται χωρίς διαλογή και οι δαπάνες 
για τη μεταφορά, περισυλλογή, ζύγιση κλπ., βαρύνουν 
αποκλειστικά και μόνον τον αγοραστή. Αν όμως ο ΕΛΤΑ 
θελήσει να κάνει επαλήθευση της ζύγισης, τότε η δαπάνη 
της νέας ζύγισης (ζυγιστικά) βαρύνει αυτόν, ο δε αγορα¬ 
στής υποχρεούται να διαθέσει το μεταφορικό μέσο στο 
οποίο είναι φορτωμένα τα υλικά για να ξαναζυγισθούν. 

5. Ο ΕΛΤΑ δημοπρατείτα υλικά όπως είναι και βρίσκο¬ 
νται και δεν έχει καμία ευθύνη απέναντι στον πλειοδότη ή 
οποιονδήποτε άλλον για την ποιότητα, την κατάσταση, 
για φανερά ή κρυμμένα ελαττώματα των δημοπρατούμε- 
νων υλικών ούτε υπόσχεται ιδιότητες τούτων. 

6. Αν κατά την παράδοση των υλικών διαπιστωθεί, ότι τα 
υλικά είναι λιγότερα απ’ όσα αναφέρονται στη διακήρυξη 
της δημοπρασίας, ο πλειοδότης υποχρεούται να τα πα- 
ραλάβει και δεν μπορεί να ζητήσει για το λόγο αυτό ανα¬ 
στροφή της αγοροπωλησίας. Μετά την παραλαβή τους, 
μειώνεται ανάλογα το τίμημα. 

Αν διαπιστωθεί ότι τα πωληθέντα υλικά είναι περισσότε¬ 
ρα απ’ όσα αναφέρονται στη διακήρυξη, ο πλειοδότης 
υποχρεούται να τα παραλάβει μέσα σε προθεσμία δέκα 
(10) ημερών από τη λήξη της γενικής προθεσμίας παρα¬ 
λαβής των υλικών εφόσον η επιπλέον αυτή ποσότητα δεν 
υπερβαίνει το 20% της δημοπρατηθείσης και εφόσον η 

αξία της δεν υπερβαίνει το ποσό που καθορίζεται από το 
Διοικητικό Συμβούλιο του ΕΛΤΑ και αφού προηγουμένως 
ο πλειοδότης προπληρώσει στα Γραφεία του ΕΛΤΑ με με¬ 
τρητά ή με επιταγή το τίμημα που ορίζεται ανάλογα με την 
τιμή κατακύρωσης. 

Αν η επιπλέον ποσότητα υπερβαίνει το 20% της δημο- 
πρατηθείσας ή η αξία της υπερβαίνειτο ποσό που έχει κα¬ 
θορίσει το Διοικητικό Συμβούλιο του ΕΛΤΑ, τότε ο αγορα¬ 
στής δεν υποχρεούται να την παραλάβει. Μπορεί όμως να 
ζητήσει με αίτησή του την παραλαβή της επιπλέον αυτής 
ποσότητας στη τιμή κατακύρωσης και απόκειται στην 
ελεύθερη κρίση του αρμοδίου οργάνου του ΕΛΤΑ να δε¬ 
χθεί ή όχι την αίτησή του αυτή καθορίζοντας και ανάλογη 
προθεσμία παραλαβής τους κατά παράταση της γενικής 
προθεσμίας παραλαβής των υλικών. 

7. Ο αγοραστής κατά την παραλαβή των υλικών, από τις 
αποθήκες του ΕΛΤΑ είναι προσωπικά και αποκλειστικά 
υπεύθυνος, σύμφωνα με τις σχετικές διατάξεις του Αστι¬ 
κού και του Ποινικού Κώδικα, για κάθε ατύχημα του προ¬ 
σωπικού του, ως καιτου προσωπικού του ΕΛΤΑ και των τρί¬ 
των που θα ασχολούνται με την εργασία της παραλαβής 
μέχρι να τελειώσει και ο ΕΛΤΑ δεν έχει καμία ευθύνη και 
δεν υποχρεούται σε αποζημίωση οποιοσδήποτε φύσης. 

Το προσωπικό του αγοραστή πρέπει να είναι ασφαλι¬ 
σμένο εναντίον κινδύνων από ατυχήματα με δαπάνες και 
μέριμνα αυτού. 

Η ασφάλεια πρέπει να καλύπτει την από την ισχύουσα 
νομοθεσία προβλεπόμενη ευθύνη. 

Επίσης ο αγοραστής ευθύνεται για κάθε κλοπή, βλάβη 
ή ζημιά την οποία τυχόν θα προξενήσει αυτός ή το προ¬ 
σωπικό του στις εγκαταστάσεις ή τα μηχανήματα ή τα υλι¬ 


κά του ΕΛΤΑκαιτις αποθήκες τρίτων, όσο διαρκούν οι ερ¬ 
γασίες της παραλαβής. 

8. Ο αγοραστής απαγορεύεται να υποκατασταθεί από 
άλλο πρόσωπο κατά την εκτέλεση της σύμβασης. Επίσης 
απαγορεύεται οποιαδήποτε εκχώρηση απαίτησης του 
αγοραστή κατάτου ΕΛΤΑπου απορρέει απάτην σύμβαση. 

9. Η μεταβίβαση της κυριότητος του προς κυκλοφορία 
οχήματος γίνεται με μέριμνα και δαπάνη του αγοραστή. 

Ο αγοραστής δεν δικαιούται να ζητήσει από τον ΕΛΤΑ 
αναστροφή της αγοραπωλησίας στην περίπτωση που με¬ 
τά την εκποίησή του οχήματος διαπιστωθούν ελλείψεις ή 
ελαττώματα σε τυχόν τεχνικούς ελέγχους. 

ΑΡΘΡΟ 21 

ΑΠΟΚΛΕΙΣΜΟΣ ΠΛΕΙΟΔΟΤΗ 

Με απόφαση του Δ.Σ. του ΕΛΤΑ ή του εξουσιοδοτημένου 
από αυτό οργάνου που λαμβάνεται ύστερα από αιτιολογη¬ 
μένη εισήγηση της αρμόδιας υπηρεσίας που διενεργεί τη 
δημοπρασία, μπορεί να αποκλειστούν για χρονικό διάστη¬ 
μα μέχρι ένα (1) έτος ή οριστικά από τις δημοπρασίες του 
ΕΛΤΑ, όσοι κατά σύστημα δημιουργούν προβλήματα στην 
ομαλή διεξαγωγή των δημοπρασιών ή κατά σύστημα επι¬ 
δεικνύουν συμπεριφορά που μειώνειτο κύρος και την αξιο¬ 
πιστία του ΕΛΤΑ και των οργάνων αυτού. Η ανωτέρω υπη¬ 
ρεσία υποχρεωτικά καλεί τον ενδιαφερόμενο για παροχή 
εξηγήσεων κατά το άρθρο 20 του Συντάγματος. 

ΑΡΘΡΟ 22 
ΕΝΑΡΞΗ ΙΣΧΥΟΣ 

Η ισχύς του κανονισμού αυτού, αρχίζει από την δημοσί¬ 
ευσή του στην εφημερίδα της κυβερνήσεως. 

ΤΙΤΛΟΣ ΑΡΘΡΟΥ 

ΠΕΔΙΟ ΕΦΑΡΜΟΓΗΣ 
ΧΑΡΑΚΤΗΡΙΣΜΟΣ ΥΛΙΚΩΝ 
ΑΠΟΡΡΙΨΗ ΥΛΙΚΟΥ - ΑΞΙΟΠΟΙΗΣΗ ΧΡΗΣΙΜΟΥ 
ΔΙΑΘΕΣΗ ΥΛΙΚΟΥ 

ΠΡΟΫΠΟΘΕΣΕΙΣ ΕΚΠΟΙΗΣΗΣ ΥΛΙΚΟΥ 
ΔΙΑΚΡΙΣΗ ΔΙΑΔΙΚΑΣΙΩΝ ΕΚΠΟΙΗΣΗΣ ΥΛΙΚΩΝ 
ΔΙΑΚΗΡΥΞΗ ΔΙΑΓΩΝΙΣΜΟΥ 
ΟΡΟΙ ΣΥΜΜΕΤΟΧΗΣ - ΔΙΚΑΙΟΛΟΓΗΤΙΚΑ 
ΠΡΟΘΕΣΜΙΕΣ ΔΙΑΓΩΝΙΣΜΩΝ 
ΠΡΟΣΦΟΡΕΣ 

ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ ΚΑΙ ΑΝΑΚΟΙΝΩΣΗ ΤΩΝ ΤΙΜΩΝ 
ΕΝΣΤΑΣΕΙΣ 

ΠΡΟΣΦΕΡΟΜΕΝΗ ΤΙΜΗ 

ΑΞΙΟΛΟΓΗΣΗ ΚΑΙ ΚΡΙΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ 

ΚΑΤΑΚΥΡΩΣΗ ΔΙΑΓΩΝΙΣΜΩΝ 

ΕΓΓΥΗΣΕΙΣ 

ΣΥΜΒΑΣΕΙΣ 

ΤΡΟΠΟΣ ΚΑΤΑΒΟΛΗΣ ΤΙΜΗΜΑΤΟΣ 
ΚΗΡΥΞΗ ΠΛΕΙΟΔΟΤΗ ΕΚΠΤΩΤΟΥ 
ΠΑΡΑΔΟΣΗ ΥΛΙΚΩΝ ΣΤΟΝ ΠΛΕΙΟΔΟΤΗ 
ΑΠΟΚΛΕΙΣΜΟΣ ΠΛΕΙΟΔΟΤΗ 
ΕΝΑΡΞΗ ΙΣΧΥΟΣ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Οκτωβρίου 2002 
Ο Πρόεδρος 

ΑΘΑΝΑΣΙΟΣ ΔΗΜΗΤΡΑΚΟΠΟΥΛΟΣ 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙειτιβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


ΘΙΙΙΌ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 ουτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































